David Ojstrakh, Franz Konwitschny og Igor Ojstrakh
Opptreden i Deutsche Staatsoper i Berlin i 1960
**David Fjodorovitsj Ojstrakh** (russisk: Давид Фёдорович Ойстрах, *David Fiodorovič Ojstrah*; født 17. septemberjul./ 30. september 1908greg. i Odessa i Tsarrussland, død 24. oktober 1974 i Amsterdam i Nederland) var en sovjetisk fiolinist som stod for mange bemerkelsesverdige innspillinger og ble tilegnet tallrike verker for fiolin.

Innspillingene og utførelsene til Sjostakovitsj' konserter er særlig godt kjent, men han var også en utøver av klassiske konserter. Han arbeidet med orkestre i Russland, og også med musikere i Europa og USA. Oitrakhs innspillinger av Beethovens trippelkonsert med Sviatoslav Richter og Mstislav Rostropovitsj er også velkjente, og fiolinkonsertene til Aram Khatsjaturian er dedisert til ham, det er også to fiolinkonserter av Dmitrij Sjostakovitsj.

Liv og virke
------------

### Tidlige år

Han ble født i det kosmopolitiske Russland i byen Odessa ved Svartehavet (som nå ligger i Ukraina) inn i en jødisk familie med kjøpmenn. Faren gikk under navnet Fishl Oistrakh og moren var Beyle (født Stepanovskij).. Da han var fem, begynte unge David seriøst å lære fiolin og bratsj med en lokal lærer ved navn Piotr Stolyarskij. Han var Oistrakhs første og eneste lærer. Stolyarskij underviste også Nathan Milstein, som delte sin konsertopptreden med Oitrakhs første i 1914, da Milstein uteksaminerte fra konservatoriet. 

Da Oistrakh gjorde sin debut i Odessa i seksårsalderen, ble han innskrevet i Odessa-konservatoriet i 1923 hvor han studerte til 1926. Her spilte han Bachs A-mollkonsert. Hans eksamenskonsert i 1926 bestod av Bachs Chaconne, Tartinis fiolinsonate i G-moll, Rubinsteins bratsjsonate og Prokofievs D-durkonsert. Som solist spilte han Glazunovs fiolinkonsert under komponistens ledelse i Kiev i 1927 – en konsert som sikret ham en invitasjon til å spille Tsjaikovskijs fiolinkonsert i Leningrad med det filharmoniske orkesteret under Nikolai Malko det følgende år.

### I Moskva

Det samme året bestemte Oistrakh seg for å flytte til Moskva, hvor han gav sin første konsert og møtte Tamara Rotareva, pianisten som han giftet seg med det følgende år. I 1931 ble deres eneste barn, Igor, født, en sønn som skulle følge i sin fars fotspor og senere skulle spille fiolin med sin far med verker som Bachs Dobbeltkonsert og Mozarts Sinfonia Concertante. Fra 1934 og videre underviste han i konservatoriet i Moskva, hvor han ble professor i 1939. Der var han lærer for storheter som Yuri Yankelevitsj og Boris Goldstein. David Oistrakh underviste også mange vidunderbarn, så som Gidon Kremer.

### Instrumenter

David Oistrach spilte fra ca. 1935 til tidlig i 1950-årene på *Jussupow*-Stradivari (1736), så fra 1947 på *Havemann-Stradivari* (fra 1719). Så spilte han fra 1955 på *Berou*-Stradivari, som han selv hadde anskaffet. I 1959 ervervet han en *Conte de Fontana* (bedre kjent under navnet *Peterlongo*) fra 1702, som han byttet inn syv år senere (1966) mot *Marsick*-stradivari (fra 1705). Denne fiolinen spilte han så med til sin død. 

Hans bratsj var en Andrea Guarneri. Han foretrakk tyske buer, og spilte fra 1929 med en Nürnberger, skjønt satte også pris på de leipzigske buebyggere Dolling og Hermann.

Referanser
----------

1. 1 2   Munzinger Personen, oppført som David Oistrach, Munzinger IBA 00000006021, besøkt 9. oktober 2017[Hentet fra Wikidata]
2. ↑   Hrvatska enciklopedija, Hrvatska enciklopedija-ID 44887, oppført som David Ojstrah[Hentet fra Wikidata]
3. ↑   Autorités BnF, oppført som David Fedorovič Ojstrah, BNF-ID 13898082x[Hentet fra Wikidata]
4. 1 2   Brockhaus Enzyklopädie, oppført som Dawid (David) Fjodorowitsch Oistrach, Brockhaus Online-Enzyklopädie-id oistrach-dawid-david-fjodorowitsch[Hentet fra Wikidata]
5. ↑   Archive of Fine Arts, cs.isabart.org, abART person-ID 79145, besøkt 1. april 2021[Hentet fra Wikidata]
6. ↑   Find a Grave, oppført som David Oistrakh, Find a Grave 2504, besøkt 9. oktober 2017[Hentet fra Wikidata]
7. ↑  «Arkivert kopi». Arkivert fra originalen 22. august 2011. Besøkt 28. februar 2007.

Litteratur
----------

* Dirk Nabering: *David und Igor Oistrach*, (Berlin, Rembrandt Verlag, 1968)
* Evelyn Richter: *David Oistrach. Ein Arbeitsporträt.* (Henschel-Verlag, Berlin 1973) Fotografien von Evelyn Richter mit einem Essay von Ernst Krause
* Ingeborg Stiehler: *David Oistrach : Begegnungen* (Edition Peters, Leipzig 1989)
* Tully Potter: *David Oistrach*, CD-Booklet, 1997, Edition Testament, England

Eksterne lenker
---------------

* (en) David Oistrach – kategori av bilder, video eller lyd på Commons Rediger på Wikidata
* (en) David Ojstrakh på Internet Movie Database Rediger på Wikidata
* (en) David Ojstrakh på Discogs Rediger på Wikidata

* (en) David Ojstrakh på MusicBrainz Rediger på Wikidata

* (en) David Ojstrakh på Spotify Rediger på Wikidata

* (en) David Ojstrakh på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** Munzinger (iba)
 |